
įsakymu Nr. V1-95
MAŽEIKIŲ LOPŠELIO-DARŽELIO „DELFINAS“  
MOKINIO PADĖJĖJO PAREIGYBĖS APRAŠYMAS

I SKYRIUS

PAREIGYBĖ
1. Pareigybės pavadinimas – mokinio padėjėjas. 
2. Pareigybės grupė – kvalifikuotas darbuotojas.

3. Pareigybės lygis – C.

4. Pareigybės paskirtis – didinti ugdymo prieinamumą ir vaiko savarankiškumą, teikti pagalbą vaikui ar (ir) vaikų grupei, kuriems kyla dalyvavimo ugdymo procese sunkumų dėl specialiųjų ugdymosi poreikių, raidos, elgesio, emocinių, socialinių ar fizinių ypatumų.
5. Mokinio padėjėjas yra pavaldus Mažeikių lopšelio-darželio „Delfinas“ (toliau – Įstaiga) direktoriaus pavaduotojui ugdymui.
6. Mokinio padėjėją į darbą priima ir atleidžia iš pareigų Įstaigos direktorius Lietuvos Respublikos teisės aktų nustatyta tvarka.   
II SKYRIUS

SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Mokinio padėjėjas turi atitikti šiuos specialiuosius reikalavimus:
7.1. turėti ne žemesnį kaip vidurinį išsilavinimą ir būti išklausęs ne mažiau kaip 16 valandų mokymus dėl darbo su specialiųjų ugdymosi poreikių turinčiais mokiniais arba juos išklausyti per 2 metus nuo darbo mokinio padėjėju pradžios;
7.2. mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją) ir gebėti ją vartoti profesinėje veikloje;
7.3. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.4. būti susipažinus su Lietuvos higienos normomis, reglamentuojančiomis ugdymo įstaigų veiklą;
7.5. būti susipažinus su Lietuvos Respublikos darbo kodeksu, Lietuvos Respublikos švietimo įstatymu, Vaiko teisių apsaugos pagrindų įstatymu, ikimokyklinio ugdymo gairėmis, priešmokyklinio ugdymo bendrąja programa, Įstaigos nuostatais, darbo tvarkos taisyklėmis, darbuotojų saugos ir sveikatos bei priešgaisrinės saugos instrukcijomis ir kitais Įstaigos veiklą reglamentuojančiais teisės aktais;
7.6. gebėti užtikrinti vaikų fizinį ir emocinį saugumą, kurti saugią ugdymosi aplinką bei reaguoti į smurto ir patyčių atvejus Įstaigoje nustatyta tvarka;
7.7. gebėti bendrauti su vaikais, suprasti jų amžiaus tarpsnių ypatumus, specialiuosius ugdymosi poreikius, elgesio ir emocijų raišką;
7.8. gebėti bendradarbiauti su mokytojais, švietimo pagalbos specialistais, administracija ir vaikų tėvais (globėjais, rūpintojais);
7.9. būti atsakingam, pareigingam, sąžiningam, iniciatyviam, gebėti dirbti komandoje, laikytis profesinės etikos principų ir konfidencialumo reikalavimų;
7.10. būti teisės aktų nustatyta tvarka pasitikrinus sveikatą ir turėti galiojančią asmens medicininę knygelę;
7.11. turėti galiojančius privalomųjų  higienos  įgūdžių  ir  pirmosios  pagalbos mokymų pažymėjimus.

III SKYRIUS

ŠIAS PAREIGAS EINANČIO DARBUOTOJO FUNKCIJOS
8. Mokinio padėjėjas vykdo šias funkcijas:
8.1. padeda vaikui ar vaikų grupei atlikti su savitarna, savitvarka, asmens higiena ir maitinimusi susijusias veiklas;
8.2. padeda  vaikui  įsitraukti į ugdomąsias  veiklas, dalyvauti  ugdymo  procese,  pasirengti veikloms, naudotis ugdymo priemonėmis ir atlikti užduotis pagal individualius gebėjimus;
8.3. teikia  pagalbą  vaikui  visos  ugdymo dienos  metu  grupėje, lauke, salėse, išvykose, edukacijose, renginiuose ir kitose veiklose;
8.4. padeda vaikui orientuotis ir saugiai judėti aplinkoje, susijusioje su ugdymu Įstaigoje ir už jos ribų vykstančių veiklų metu;
8.5. padeda vaikui naudotis ugdymui skirtomis techninės pagalbos ir specialiosiomis ugdymo priemonėmis pagal mokytojo ar švietimo pagalbos specialisto rekomendacijas;
8.6. padeda vaikui atpažinti, suprasti ir tinkamai reikšti emocijas, įveikti nerimą, baimes ir kitas emocines būsenas, elgtis socialiai priimtinu būdu. Taiko iš anksto suderintas pagalbos strategijas ir padeda išvengti konteksto neatitinkančio elgesio pasireiškimo;
8.7. skatina  vaiko  savarankiškumą,  socialinių  įgūdžių  formavimąsi,  bendravimą  ir bendradarbiavimą su bendraamžiais bei suaugusiaisiais;
8.8. vykdo mokytojų, švietimo pagalbos specialistų ir Vaiko gerovės komisijos rekomendacijas, numatytas individualiame ugdymo plane ar kituose pagalbos dokumentuose;
8.9. konsultuojasi su mokytojais, švietimo pagalbos specialistais ir administracija dėl vaikui teikiamos pagalbos būdų ir priemonių;
8.10. pasireiškus  konteksto  neatitinkančiam  elgesiui,  veikia  pagal  specialistų   parengtas rekomendacijas, padeda užtikrinti vaiko ir aplinkinių saugumą, teikia informaciją specialistams apie taikytų veiksmų veiksmingumą;
8.11. pagal  kompetenciją  dalyvauja  individualaus ugdymo plano rengimo, įgyvendinimo ir aptarimo procesuose;
8.12. stebi vaiko savijautą, pažangą, sunkumus ir apie pastebėtus pokyčius informuoja mokytoją ar kitus atsakingus specialistus;
8.13. padeda įgyvendinti savirūpos planą ir kitus individualius pagalbos planus;
8.14. prisideda  prie  vaikų  fizinio ir emocinio saugumo  užtikrinimo  grupėje, lauke, renginių, išvykų ir kitų veiklų metu;
8.15. pastebėjęs  vaiko  socialines,  emocines,  elgesio  ar  sveikatos  problemas  nedelsdamas informuoja mokytoją, švietimo pagalbos specialistą ar administraciją;
8.16. nedelsdamas informuoja atsakingus asmenis apie pastebėtus ar įtariamus smurto, patyčių, nepriežiūros ar kitų vaiko teisių pažeidimų atvejus;
8.17. bendradarbiauja  su  ikimokyklinio ir  priešmokyklinio  ugdymo  mokytojais,  logopedais, specialiaisiais pedagogais, psichologais, visuomenės sveikatos specialistais ir kitais darbuotojais;
8.18. padeda vaikui integruotis į grupės ir Įstaigos bendruomenę, palaikyti draugiškus santykius su bendraamžiais;
8.19. laikosi vaiko orumo, individualumo ir nediskriminavimo principų teikiant pagalbą vaikui.
8.20. dalyvauja   Įstaigos   organizuojamuose  susirinkimuose,  mokymuose,  kvalifikacijos tobulinimo renginiuose ir kituose bendruomenės renginiuose;
8.21. laikosi  darbo  tvarkos  taisyklių,  darbuotojų  saugos  ir  sveikatos,   priešgaisrinės saugos, asmens duomenų apsaugos bei kitų teisės aktų reikalavimų;
8.22. nuolat tobulina profesinę kvalifikaciją ir gilina žinias apie specialiųjų ugdymosi poreikių turinčių vaikų ugdymą;
8.23. atlieka kitus teisėtus Įstaigos direktoriaus ar direktoriaus pavaduotojo ugdymui pavestus darbus, susijusius su pareigybės funkcijomis ir neviršijančius nustatyto darbo laiko.
IV SKYRIUS

ŠIAS PAREIGAS EINANČIO DARBUOTOJO TEISĖS

9. 
Mokinio padėjėjas turi teisę:

9.1.
gauti darbui reikalingą informaciją ir priemones;

9.2.
teikti pasiūlymus dėl darbo sąlygų gerinimo;

9.3.
atsisakyti vykdyti neteisėtus pavedimus teisės aktų nustatyta tvarka;

9.4.
kelti kvalifikaciją ir dalyvauti mokymuose;

9.5.
naudotis kitomis Lietuvos Respublikos teisės aktuose nustatytomis darbuotojo teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10.  Mokinio padėjėjas atsako už:
10.1. Lietuvos Respublikos įstatymų, kitų teisės aktų, Įstaigos nuostatų, darbo tvarkos taisyklių ir kitų vidaus dokumentų laikymąsi;
10.2. tinkamą ir savalaikį šiame pareigybės aprašyme nustatytų funkcijų vykdymą;
10.3. jam  pavestų  vaikų  saugumo  užtikrinimą  pagal  kompetenciją  ir pareigybės funkcijas;
10.4. emociškai  saugios  ugdymosi  aplinkos  kūrimą  ir  reagavimą  į  smurto  bei patyčių atvejus Įstaigoje nustatyta tvarka;
10.5. jam  patikėtų  ugdymo  priemonių,  techninės  įrangos,  inventoriaus  ir  kitų  materialinių vertybių saugumą ir tinkamą naudojimą;
10.6. darbuotojų  saugos  ir  sveikatos, higienos normų, priešgaisrinės saugos bei kitų privalomų reikalavimų laikymąsi;
10.7. konfidencialios  informacijos  apie  vaikus,  jų  tėvus  (globėjus, rūpintojus)  ir  Įstaigos veiklą apsaugą;
11. Už savo pareigų nevykdymą ar netinkamą vykdymą, taip pat dėl savo kaltės padarytą žalą atsako Lietuvos Respublikos teisės aktų nustatyta tvarka.
________________________________________________
Susipažinau:
